News Update: Elon Musk บริจาคหุ้น Tesla มูลค่า 1.84 แสนล้านบาท ถือเป็นหนึ่งในการบริจาคเพื่อการกุศลครั้งใหญ่สุดของโลก ใช้สิทธิลดหย่อนภาษีได้ 40%-50% ของยอดบริจาค - FINNOMENA
Elon Musk มหาเศรษฐีที่รวยที่สุดในโลก ได้ทำการบริจาคครั้งใหญ่ที่สุดครั้งหนึ่งในประวัติศาสตร์โลก ด้วยการบริจาคหุ้น Tesla คิดเป็นมูลค่า 5,700 ล้านดอลลาร์ หรือกว่า 1.84 แสนล้านบาท
15 ก.พ. 2565

Elon Musk มหาเศรษฐีที่รวยที่สุดในโลก ได้ทำการบริจาคครั้งใหญ่ที่สุดครั้งหนึ่งในประวัติศาสตร์โลก ด้วยการบริจาคหุ้น Tesla คิดเป็นมูลค่า 5,700 ล้านดอลลาร์ หรือกว่า 1.84 แสนล้านบาท
ตามเอกสารที่ยื่นต่อ ก.ล.ต.สหรัฐฯ Elon Musk ได้บริจาคหุ้น Tesla จำนวนมากกว่า 5 ล้านหุ้น ตั้งแต่วันที่ 19-29 พ.ย. ปีที่แล้ว รวมมูลค่าประมาณ 5,700 ล้านดอลลาร์ ซึ่งหากพิจารณาราคาหุ้นในช่วงเวลาดังกล่าว การบริจาคในครั้งนี้ จะถือเป็นการบริจาคเพื่อกุศลครั้งใหญ่ที่สุดครั้งหนึ่งในประวัติศาสตร์โลก เป็นรองเพียงแค่การบริจาคโดย บิล เกตส์ และ มิลิดา เฟรนช์ เกตส์ ในปีที่แล้ว
อย่างไรก็ตามในเอกสารไม่ได้ระบุชื่อหรือองค์กรการกุศลที่ได้รับการบริจาคในครั้งนี้
การบริจาคเกิดขึ้นในช่วงเวลาที่ Elon Musk ถกเถียงกับเหล่านักการเมือง ซึ่งรวมถึง Bernie Sanders และ Elizabeth Warren ในประเด็นความไม่เท่าเทียมกันและการจัดเก็บภาษี ซึ่งในตอนนั้น Elon Musk ยังเคยท้าว่าจะขายหุ้นเพื่อบริจาค 6,000 ล้านเหรียญสหรัฐฯ แก่องค์การสหประชาชาติ (UN) หาก UN สามารถแจกแจงได้ว่าเงินที่ได้ไปนั้นจะถูกเอาไปใช้จ่ายอย่างไรบ้าง
การกุศลครั้งมหาศาลดังกล่าว จะช่วยลดภาระที่ Elon Musk เรียกว่า ใบเรียกเก็บภาษีที่ใหญ่ที่สุดในประวัติศาสตร์ของสหรัฐฯ โดยในเดือน ธ.ค. Bloomberg คำนวณว่า Elon Musk อาจต้องจ่ายภาษีมากกว่า 10,000 ล้านดอลลาร์ ต่อกรมสรรพากรสหรัฐฯ จากการใช้สิทธิ Option มากเกินไปในปี 2021
นักวิเคราะห์ประเมินว่า จะได้รับสิทธิประโยชน์ทางภาษีจากการบริจาคครั้งนี้ คิดเป็นมูลค่า 40%-50% จากยอดเงิน 5,700 ล้านดอลลาร์ หากการบริจาครั้งนี้ถูกนำไปใช้สิทธิ์ลดหย่อนภาษี
ในช่วงไม่กี่ปีที่ผ่านมา มูลนิธิ Musk เริ่มเคลื่อนไหวมากขึ้น ทั้งการสนับสนุนเงินรางวัลมูลค่า 100 ล้านดอลลาร์ สำหรับการแข่งขันในโครงการกำจัดคาร์บอน การสนับสนุนทุน 5 ล้านดอลลาร์แก่นักวิทยาศาสตร์สองคนในการวิจัยโควิด-19 รวมถึงการบริจาคเงินจำนวนมากในกองทุนแนะนำผู้บริจาค หรือ DAFs
อ้างอิง:
https://www.bloomberg.com/news/articles/2022-02-15/elon-musk-donated-5-7-billion-of-tesla-shares-to-charity?srnd=premium-asia&sref=e4t2werz
https://www.reuters.com/business/autos-transportation/teslas-musk-donated-5044000-shares-charity-sec-filing-2022-02-15/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
SEC
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA